Publication: Magyar Közlöny
Issue: MK-2002-103 (Year: 2002, Number: 103)
Era: 1990-2004
Section: 2. számú melléklet a 20/2002. (VIII. 1.) BM rendelethez
Paragraph Index: 161

e) a szavazólap-ellenõrzések folyamatának kidolgozása, felügyelete és nyomon követése. 6. A jelölõ szervezetek bejelentése 6.1. A jelölõ szervezetek bejelentéséhez és a bejelentés módosításához a P1 jelû formanyomtatvány áll rendelkezésre. 6.2. Amennyiben a jelölõ szervezet betûszavas rövidítését, illetve rövid nevét nem adja meg, az illetékes választási irodák a tájékoztató rendszerekben a jelölõ szervezet nyilvántartásba-vételi számát használják. 6.3. A jelölõ szervezet emblémájának a szavazólapon, tájékoztatókban és a médiában történõ megjelenítéséhez a P1 jelû formanyomtatványhoz mellékelni kell a szervezet emblémáját, amely 20 mm átmérõjû körben jelenik meg a szavazólapon (fekete-fehér formában, lehetõség szerint színesben is). 6.4. Az emblémákat az illetékes választási iroda külön-külön ellátja a szervezet nevével, továbbítja az OEVI-hez, amely ellátja a számítógépes nyilvántartásban használt azonosító jelével, majd a TVI-n keresztül folyamatosan az OVI-hoz továbbítja, amely gondoskodik azok további kezelésérõl. 7. Egyéni jelölt bejelentése 7.1. A kislistán és az egyéni választókerületben induló jelölteket az E1 jelû, a polgármester- és a fõpolgármester-jelölteket az E2 jelû, a helyi kisebbségi önkormányzati képviselõjelölteket az E3 jelû formanyomtatványon kell bejelenteni, mellékelve az ajánlószelvényeket. 7.2. A 10 000-nél több lakosú települések polgármester- és a fõváros fõpolgármesterjelöltjei igényelhetik fényképük nyilvánosságra hozatalát (amennyiben ilyen értelmû nyilatkozatot tettek és fényképüket 9 cm x 13 cm-es méretben, lehetõleg színesben mellékelték). 7.3. A jelölt fényképét a választási iroda külön-külön ellátja a jelölt nevével, személyi azonosítójával, a jelölõ szervezet nevével, majd zárt borítékban folyamatosan az OVI-hoz továbbítja, amely gondoskodik azok további kezelésérõl. 8. Lista állítása 8.1. Listát az L1 jelû, valamint a hozzá csatolt kellõ számú L2 jelû formanyomtatványon kell bejelenteni. 8.2. A listaállítással kapcsolatos törlési, adatjavítási igényeket az L3 jelû formanyomtatványon lehet bejelenteni. 8.3. A választási szervek a listával kapcsolatos ügyekben egy kijelölt személyen keresztül tartják a kapcsolatot, ezért a lista állításakor ennek a személynek az adatait is meg kell adni. 9. Jelöltek és listák sorszámainak, kisebbségek sorrendjének sorsolása 9.1. A választási bizottság határozatát követõen a fõvárosi, megyei választókerületi, kompenzációs és kisebbségi kompenzációs listák sorszámai kisorsolásának eredményét az S1, a kisebbségi önkormányzati választáson induló kisebbségek sorsolt sorrendjét az S2, a kisebbségi kompenzációs listák jelöltjei mandátumhoz jutási sorrendjét pedig az S3 formanyomtatványon kell rögzíteni. Kiesõ jelölt, lista esetén nem kell új sorsolást végezni, az adott sorszám kimarad. II. A jelölt- és listaajánlások ellenõrzése

Source: https://magyarkozlony.hu/hivatalos-lapok/396440d15ef23bb208749cebdb99e04382d04317/dokumentumok/6c87cf811a0c835c8cfcf2c36c09e01c5e9d1036/letoltes